EkBass/fiwiki-20250220-pages-articles huggingface dataset:
Max Halbe

Max Halbe (4. lokakuuta 1865 Güttland – 30. marraskuuta 1944 Neuötting, SaksaMax Halbe, Deutsche Biographie, viitattu 11.5.2020 ) oli saksalainen kirjailija. Hän asui ensin Berliinissä mutta muutti 1895 Müncheniin. Halben esikoisdraamat Ein Emporkömmling (1889), Freie Liebe (1890) ja Eisgang (1892) olivat syntyneet Ibsenin vaikutteiden alla. Ensimmäisen suuren näyttämömenestyksensä hän saavutti lemmendraamallaan Jugend (1893). Tämän näytelmän runollista voimaa eivät saavuta Halben myöhemmät näytelmät Mutter Erde (1897, suom. Maa), Der Eroberer (1899), Die Heimatlosen (1899), Das tausendjährige Reich (1900), Hans Rosenhagen (1901), Das wahre Gesicht (1907). Halbe on naturalisti, hänen näytelmissään on paljon näyttämöllisesti vaikuttavaa, luonteen erittely on usein terävää, mutta dramaattiset keinot ovat usein ulkokohtaisia, esimerkkinä luonnonvoiman äkillinen purkautuminen esiin.Halbe, Max, Tietosanakirja osa 3, palsta 22, Tietosanakirja Osakeyhtiö 1911 ==Näytelmiä == Halben näytelmää Väkevä virta on esitetty suomeksi ainakin Kansallisteatterissa 1906O. H–n [= Olaf Homén], Taidetta: Teatterikatsaus, Valvoja 1/1907 s. 44 (53) ja Kuopion teatterissa 1921.Kuopion Teatteri 1918–1924, Pohjois-Savon muisti, viitattu 11.5.2020 Suomeksi on esitetty 1900-luvun alkupuolella myös näytelmää Jugend nimellä NuoruusHalbe, Max Ilona, Tinfo.fi, viitattu 8.6.2022. Näytelmä Mutter Erde saa Valvojan kritiikissä 1907 mainesanat "uudempien saksalaisten murhenäytelmien kauneimpia ja vahvimpia". ==Huomionosoituksia== Düsseldorfissa on Halben mukaan nimetty katu Max-Halbe-Strasse.Gemeinschaftsgrundschule, viitattu 11.5.2020 ==Suomennettu teos== * Rouva Meseck: kyläkertomus, suom. Juhani Siljo. Kirjallisia pikkuhelmiä 4. Karisto 1908. == Lähteet == ==Aiheesta muualla== Luokka:Saksalaiset kirjailijat Luokka:Vuonna 1865 syntyneet Luokka:Vuonna 1944 kuolleet
Vítězslav Hálek

Vítězslav Hálek (1835–1874) oli tšekkiläinen runoilija. Hän oli tuottelias sekä lyyrillisen että kertomarunouden, novellin ja näytelmän alalla. Hänen uusi ilmaisutapansa tuotti hänelle aikoinaan paljon ihailijoita, mutta verraten epäitsenäisenä runoilijana ja heikkona muodon taitajana hän kadotti pian merkityksensä.Hálek, Vitezslav, Tietosanakirja osa 3, palsta 23, Tietosanakirja Osakeyhtiö 1911 == Lähteet == ==Aiheesta muualla== Luokka:Tšekkiläiset kirjailijat Luokka:Vuonna 1835 syntyneet Luokka:Vuonna 1874 kuolleet
Taza

Taza on kaupunki Koillis-Marokossa. Sen asukasluku vuonna 2014 oli 148 456\. ==Maantiede== Taza sijaitsee Koillis-Marokossa Rif- ja Keski-Atlas -vuorten välissä noin 100 kilometriä Fèsin jaupungista koilliseen. Kaupungin alue vuorten välissä vain muutaman kilometrin levyinen. Itä-länsi-suuntainen reitti on tärkeä kulkuväylä Fèsistä ja Meknèsistä Oujdaan ja edelleen Algerian Tlemceniin. Tazan vanhankaupungin (medina) korkeus merenpinnasta on 580 metriä ja uudemman ranskalaiskaudella perustetun kaupunginosan 480 metriä. Kaupungista pohjoiseen virtaa syvän rotkon uurtanut Wadi Taza -joki. ==Historia== Varhaisimmat merkit ihmisasutuksestaq Tazan alueelta ovat neoliittiselta kaudelta. Alueen myöhempi historia ennen islamin leviämistä tunnetaan kuitenkin huonosti. 700–900-luvuilla aluetta asuttivat Miknasat- berberiheimo. Ibn Khaldunin mukaan he perustivat paikalle linnoituksen (ribat). Oikeammin itse linnoitettu kaupunki lienee kuitenkin perustettu vasta myöhemmin Almohadien valtakaudella. Paikka oli maantieteensä takia strategisesti tärkeä. Abd al-Mu'minin rakennuttamien muurien rauniot ovat edelleen jäljellä. Marinidit valtasivat kaupungin vuonna 1216. Leo Africanus kuvaili Tazaa alueen kolmanneksi suurimmaksi kaupungiksi. Kaupungin bastioni rakennettiin 1500-luvulla. Vuonna 1844 paikalliset heimot tekivät sotaretken Thomas Robert Bugeaudin komentamia ranskalaisia vastaan Algeriassa, mutta he kärsivät taistelussa ranskalaisille tappion. Sulttaani Mawlay Abd al-Aziz teki puolestaan sotaretken alueen heimoja vastaan vuonna 1895. Kruununtavoittelija Bu Hmara julistautui sulttaaniksi Tazassa vuonna 1902, ja hän kukistui vuonna 1909. Kaikkiaan väkivaltaisuudet aiheuttivat Tazassa mittavia vahinkoja. Esimerkiksi paikallinen juutalainen kaupunginosa tuhoutui ja sen asukkaat pakenivat Melillaan ja Tlemceniin. Ranskalaiset joukot valtasivat Tazan 10. toukokuuta 1914. Ranskalaiset perustivat Marokon protektoraatin ja tekivät Tazasta sotaretkiä kapinoivia heimoja vastaan. Vanhankaupungin viereen perustettiin uusi sotilastukikohdasta kehittynyt kaupunginosa, jossa aikanaan asui tuhansia eurooppalaisia. ==Väestö== Tazan asukasluku vuonna 2014 oli 148 456. 1980-luvulla asukkaita oli noin 108 000 ja ennen toista maailmansotaa 35 000. ==Lähteet== == Aiheesta muualla == Luokka:Marokon kaupungit
Ludovic Halévy

Ludovic Halévy (1834–1908) oli ranskalainen kirjailija. Hän on kirjoittanut, useimmiten yhdessä Henri Meilhacin kanssa, operettitekstejä Jacques Offenbachin musiikkiin sekä tapadraaman Froufrou (1869), humoreskin Monsieur et madame Cardinal (1880), romaanin L’abbé Constantin (1882) sekä sota- ajankuvaukset L’invasion (1872) ja Notes et souvenirs 1871–1872 (1889).Halévy 2. Ludovic H, Tietosanakirja osa 3, palsta 23, Tietosanakirja Osakeyhtiö 1911 Hän oli vuodesta Ranskan akatemian jäsen.Halévy Ludovic, BnF päivitetty 25.7.2013, viitattu 21.2.2021 Halévyn setä oli säveltäjä Jacques Fromental Halévy. == Lähteet == ==Aiheesta muualla== Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1834 syntyneet Luokka:Vuonna 1908 kuolleet
Xyston-luokan tähtituhoaja

Xyston-luokan tähtituhoajat olivat Tähtien sota-universumissa fiktiivisiä avaruuslaivoja, jotka olivat osa Viimeisen ritarikunnan laivastoa. Nämä valtavat tähtilaivat kykenivät tuhoamaan kokonaisia planeettoja aksuaalisuperlasertykillään. == Miehistö == Xystonien miehistö koostui tuhansista Sith-sotilaista, kymmenistä ellei jopa sadoista komentajista, luutnanteista ja kapteeneista. Tähtituhoajia ohjasi myös ainakin 500 Viimeisen Ritarikunnan sotilasta, nämä erikoiset imperiumin kuolemantähden sotilasta muistuttavat tyypit nähtiin vain ohimennen elokuvassa Star Wars: The Rise of Skywalker. Sotilaat voidaan bongata Xystonin sisälle sijoittuvassa noin puolen minuutin pituisessa kohdassa, jossa sotilaat ovat pienessä huoneessa, jossa ei ole kattoa, ja se on ikäänkuin lattiassa oleva kuoppa, jossa punakypäräiset ja mustapäiset sotilaat tekevät jotain päätteillään. Huomattavat miehistön jäsenet * kenraali Enric Pryde Xystonien miehistön saanti Kun Xystonit olivat jään alla, Miehistöä tuli koko ajan lisää. Tämä koska Sith Ikuisesti kultin jälkeläiset muodostivat Xystonien Sith-sotilas-miehistön. == Historia == Tähtituhoajia alettiin rakentamaan Sithit Ikuisesti kultin pajoissa, joista alukset siirrettiin Exegolin kivisen pinnan alle. Ja siellä ne viruivat ainakin kymmenen vuotta, kunnes tähtilaivat olivat valmiita nostettavaksi ylös. Tämä hetki koittikin, vuonna 35 jYt(Yavinin taistelun jälkeen, eYt taas ennen) kun Palpatinen pojantytär tuli Ben Solon kanssa tuhoamaan Palpatinen. Hän kuitenkin tainnutti Reyn ja Benin sekä vielä nosti Voiman avulla kaikki tähtituhoajat kivikon alta suoraan avaruuteen. Siellä ne aloittivat taistelun Vastarintaliikettä vastaan. Xystonit olivat ensin voiton puolella, mutta Lando Calrissianin johtama Vastarinnan avuksi tullut galaksin väestä koostuva laivasto kuitenkin tuhosi jokaisen Xyston-tähtituhoajan ja alukset putosivat kaukaa Exegolilta mm. Naboohon,Jakkuun, sekä Endoriin. Luokka:Tähtien sodan alukset ja laitteet
FBC Loisto

FBC Loisto on turkulainen vuonna 2011 perustettu naissalibandyseura, joka pelaa kaudella 2020–2021 F-Liigaa. Loisto yhdistyi vuonna 2014 FBC Turun kanssa, mutta säilytti nimensä ja peliasunsa. ==Edustusjoukkue kaudella 2020-2021== ==Katso myös== *FBC Turku ==Lähteet== *https://www.fbcturku.net ===Viitteet=== *
Isoloippoheinä

Isoloippoheinä (Hemarthria altissima) on heinäkasvien (Poaceae) heimoon, loippoheinien (Hemarthria) sukuun kuuluva monivuotinen kasvilaji. Isoloippoheinä kasvaa maan alla suikertavasta juurakosta ja voi muodostaa mattomaisia kasvustoja. Kukinto sijaitsee varren kärjessä, mutta sitä voi olla hankalaa erottaa itse varresta. Isoloippoheinä kasvaa jokien varsilla sekä lampien ja järvien rannoilla. Isoloippoheinää tavataan Välimeren ympäristössä sekä laajalti eri puolilla Afrikkaa, mukaan lukien Madagaskar. Aasiassa lajia tavataan Myanmarissa ja Thaimaassa sekä Borneon saarella. Luontaisen levinneisyysalueensa lisäksi lajia on viety Amerikkaan. == Lähteet == * Flora of Zimbabwe: Hemarthria altissima === Viitteet === == Aiheesta muualla == * Kassu – Kasvien suomenkieliset nimet: Isoloippoheinä (Hemarthria altissima) * JSTOR Global Plants: Hemarthria altissima * Global Biodiversity Information Facility (GBIF): Hemarthria altissima * Integrated Taxonomic Information System (ITIS): Hemarthria altissima * United States Department of Agriculture (USDA): Hemarthria altissima * Flora of China: Hemarthria altissima Luokka:Heinäkasvit
Jonas Kaufmann

Jonas Kaufmann (s. 10. heinäkuuta 1969 München) on saksalainen oopperalaulaja, äänialaltaan tenori. Hänen lauluäänensä on väriltään tumma. Luokka:Saksalaiset oopperalaulajat Luokka:Vuonna 1969 syntyneet Luokka:Elävät henkilöt
Mikael Staffas

Mikael Staffas on Boliden AB:n toimitusjohtaja. Boliden AB on ruotsalainen metallialan yritys. Luokka:Elävät henkilöt Luokka:Syntymävuosi puuttuu Luokka:Ruotsalaiset yritysjohtajat
Tummavilkkuperä

Tummavilkkuperä (Myiobius villosus) on vilkkuperiin kuuluva lintulaji. Lajia tavataan Keski- ja Etelä-Amerikasta. ==Koko ja ulkonäkö== Tummavilkkuperä voi kasvaa 14-15 cm pitkäksi. Sukupuolet eroavat hieman toisistaan ulkonäöltään. Tummavilkkuperän pää on väriltään tummanruskea ja koiraalla on keltainen päälakilaikku ja naaraalla se on punaruskea. Lajin kurkku on valkoinen ja vatsa ja rinta kellertävän ruskeat. Linnun siivet ja selkä ovat tummanruskeat. Tummavilkkuperän yläperässä on vaaleankeltainen laikku ja pyrstö on musta ja pyöreäkärkinen. ==Levinneisyys ja elinympäristö== Tummavilkkuperää tavataan Panaman kaakkoisosasta ja Etelä-Amerikassa Venezuelasta Boliviaan. Lajin elinympäristöä ovat kosteat vuoristometsät usein virtaavan veden läheisyydessä. Linnun ravintoa ovat selkärangattomat eläimet. ==Lähteet== Luokka:Varpuslinnut
Embolisaatio

thumb|Arteria cerebri posterior aneurysman embolisaatio Embolisaatio tarkoittaa valtimoiden tai laskimoiden tukkimista kohteeseen viedyn katetrin läpi ruiskutettavalla nestemäisellä tai kiinteällä aineella. Toimenpide tehdään yleensä paikallispuudutuksessa ilman yleisanestesiaa. Tavallisimmat embolisaation syyt ovat erilaiset kasvaimet, verenvuodot, valtimo- laskimoepämuodostumat ja -fistelit, aneurysmat sekä laskimoiden osalta varikoseele (varicocele testis). == Toimenpide == Verenkierron toimivuus kohteessa tulee aina selvittää ennen embolisaatiota. Embolisaatio pyritään tekemään mahdollisimman valikoivasti, jotta ei epätoivotusti tukittaisi kohteen ulkopuolisia verisuonia. ===Akuutit verenvuodot=== thumb|Rupturoitunut vatsa-aortan aneurysma tietokonetomografiassa Akuutit eli äkilliset verenvuodot aiheutuvat yleisesti kehoon kohdistuvasta traumasta joka aiheuttaa verenvuotoa eri elimissä. Tavallisia traumaan liittyviä embolisaatiokohteita ovat mm. maksa, munuaiset sekä lantion valtimot. Vuoto voi olla myös spontaani eli traumaan liittymätön. Spontaanin vuodon syynä voi olla verisuoniepämuodostuma, kasvain tai leikkauksen komplikaatio. Akuutin vuodon embolisaatioon käytetään tavallisesti gelatiinia, polyvinyylialkoholipartikkeleita ja platinalankavyyhtejä (lanka"möykky" tukkii vuotoa). ==Lähteet== Luokka:Lääketiede Luokka:Radiologia
Wecksellin portaat

Wecksellin portaat ovat runoilija J. J. Wecksellin mukaan nimetyt portaat Turussa. Wecksellin lapsuudenkoti sijaitsi Uudenmaankadulla portaiden lähellä. Portaissa on 130 askelmaa.Porrastelukartta. Numero 6, Turku.fi, viitattu 11.5.2020 == Lähteet == Luokka:II kaupunginosa Luokka:Portaat
Salaliitto (täsmennyssivu)

Salaliitto voi viitata esimerkiksi seuraaviin asioihin: * salaliitto, salainen sopimus * Salaliitto, suomalainen indierock-yhtye ** Salaliitto, Salaliitto- yhtyeen albumi * Salaliitto, Jules Vernen romaani * Salaliitto, Robert Ludlumin romaani * Salaliitto, Aku Ankan taskukirja
Ana Brenda Contreras

Ana Brenda Contreras (s. 24. joulukuuta 1986) on meksikolais-yhdysvaltalainen näyttelijä, joka on esiintynyt lukuisissa espanjankielisissä telenoveloissa. Contreras on näytellyt myös englanniksi. Vuosina 2018–2019 hän esitti Cristal Jenningsiä televisiosarjassa Dynastia. ==Lähteet== Luokka:Meksikolaiset näyttelijät Luokka:Yhdysvaltalaiset televisionäyttelijät Luokka:Vuonna 1986 syntyneet Luokka:Elävät henkilöt
Andrei Malahov

pienoiskuva|Andrei Malahov Andrei Nikolajevitš Malahov (ven. Андрей Николаевич Малахов, s. 11. tammikuuta 1972 Apatiitti) on venäläinen toimittaja ja televisiojuontaja. Hän on Rossija 1 -kanavalla näytettävän keskusteluohjelman Prjamoi efir juontaja. Aikaisemmin Malahov on toiminut juontajana ohjelmissa Bolšaja stirka ja Pust govorjat. Vuonna 2009 Malahov juonsi Eurovision laulukilpailujen semifinaalit yhdessä Natalja Vodjanovan kanssa. Vuonna 2009 Malahovista tuli venäläisen StarHit-lehden päätoimittaja. == Yksityiselämä == Andrei Malahov meni naimisiin Natalja Škuljovan kanssa vuonna 2011. Heidän Aleksandr-niminen poika syntyi vuonna 2017. Malahov on venäläis-bulgarialaisen laulajan Filipp Kirkorovin lasten kummisetä. Malahov on opiskellut viestintää Moskovan valtionyliopistossa. == Lähteet == Luokka:Venäläiset televisiojuontajat Luokka:Televisiotoimittajat Luokka:Venäläiset toimittajat Luokka:Elävät henkilöt Luokka:Vuonna 1972 syntyneet
Walenstadt

Walenstadt on kunta ja vanha kaupunki Itä-Sveitsissä, Sankt Gallenin kantonissa. Siellä on vajaat 6 000 vakinaista asukasta. == Sijainti== Walenstadt sijaitsee Walenseen itäpäässä, Seezjoen laaksossa ja laakson pohjoispuolella kohoavilla Churfirstenvuorilla, jotka ovat osa Appenzellin Alppeja. Walenstadtin korkein kohta on Grabsin rajalla oleva on Gamsberg (2 384 m mpy.). Walenstadtin naapurikuntia ovat pohjoisessa Wildhaus-Alt St. Johann ja Grabs, idässä Sevelen ja Wartau, etelässä Flums ja lännessä Quarten. == Historiaa == Walenstadt sijaitsee strategisella paikalla Alppien yli Churiin ja edelleen Zürichin kautta Pohjois-Sveitsiin johtavalla kauppareitillä. Tavarat kuljetettiin Walenseen poikki vesitse, sillä järven pohjois- ja etelärannat ovat hyvin jyrkkiä, käytännössä mahdottomia tavarankuljetukseen. Walenstadtilla oli kaupunki- ja markkinaoikeudet 1200-luvulla. == Liikenne == Moottoritie A3 ja SBB:n rautatie Zürichistä kohti Churia kulkevat Walenseen etelärantaa Walenstadtin poikki. == Lähteet == * === Viitteet === == Aiheesta muualla == * Luokka: Sankt Gallenin kantonin kunnat
Aurinkolaulu

Aurinkolaulu eli Luotujen ylistys (alkup. ), on Franciscus Assisilaisen säveltämä ja sanoittama kristillinen hymni, jonka teemana on Jumalan ylistys ja hänen kiittämisensä Hänen luomistaan asioista. Se on peräisin vuodelta 1224. Aurinkolaulun on suomentanut mm. Seppo A. Teinonen, ja se on julkaistu kirjassa Kutsu köyhyyteen, 1981. Aurinkolaulu ei ole mitallinen, säkeistömuotoinen runo, joka sellaisenaan kävisi yhteislauluksi, virsikirjaan. Suomen evankelis-luterilaisen kirkon virsikirjan virsi 455 "Luodut, te Herraa kiittäkää" on Aurinkolaulun virreksi muokattu teksti. Sen englanninkielinen teksti on William Henry Draperin tekemä (All Creatures of Our God and King) ja se on julkaistu viimeistään 1919, alkuaan lasten jumalanpalvelusta varten. Anna-Maija Raittila on suomentanut Draperin tekstin 1979. Ruotsin kirkon virsikirjassa virsi 23 "Oi kiitos, Luojan, Jumalan" on myös Anna-Maija Raittilan käännös Aurinkolaulusta. Sen teksti seuraa Olov Hartmanin 1979 tekemää ruotsinnosta ja se eroaa hieman Suomen ev. lut. kirkon virsikirjan tekstistä. Helsingin katolisen hiippakunnan virsikirjassa Cantemus on viisisäkeistöinen muoto Anna-Maija Raittilan Suomen ev. lut. kirkon virsikirjassa olevasta virrestä, (virsi 304). Vapaiden suuntien käyttämässä laulukirjassa Hengllinen laulukirja on myös viisisäkeistöinen versio Anna- Maija Raittilan suomennoksesta. ==Lähteet== == Aiheesta muualla == Luokka:Virret
Dai Kaht

Dai Kaht on suomalainen progressiivisen rockin yhtye. Vuonna 2013 Kajaanissa perustetun yhtyeen tyylisuuntana on progressiivisen rockin alalaji zeuhl. Esikuvansa ranskalaisen Magman tapaan Dai Kaht laulaa suurimman osan kappaleistaan omalla keinotekoisella kielellään nimeltä kolöniel. Dai Kahtin kappaleet ovat osa konseptia, jonka keskiössä on tulevaisuuden avaruuskolonialismi. Yhtyeen tarinassa Maapallolta lähtee alus Doover Üouh (kolönieliksi "Isä 5") jonka tehtävänä on turvata ihmiskunnan säilyminen tulevaisuudessa. Tarinan keskiössä ovat uuden planeetan Dai Kaht (kolönieliksi "suuri planeetta") asuttaminen ja tästä seuraavat inhimilliset ongelmat. Dai Kahtin levy-yhtiönä on helmikuusta 2020 lähtien ollut ranskalainen Soleil Zeuhl. == Nykyiset jäsenet == * Alemaahr Kempah (Atte Kemppainen) - laulu, basso * Kaszpar Gorkeulhzennh (Roope Pelkonen) - koskettimet, laulu * Willargh Shirow (Ville Sirviö) - kitara * Ozamö Sharif (Osmo Saarinen) - rummut, laulu == Entiset jäsenet == * Zwerie Stöbah (Tommi Ruotsalainen) - komppikitara (2013–2018) * Lairdou Andalai (Lauri Antikainen) - soolokitara (2013–2014) == Diskografia == Albumit * Dai Kaht (2017) * Dai Kaht II (2020) == Lähteet == Luokka:Suomalaiset progressiivisen rockin yhtyeet
Like It Is

Like It Is on norjalaisen DJ-tuottaja Kygon, ruotsalaislaulaja Zara Larssonin sekä yhdysvaltalaisräppäri Tygan musiikkikappale. Sen julkaisi Sony Music Kygon kolmannen, Golden Hour-studioalbumin johdantosinglenä 27. maaliskuuta 2020. Kappaleen ovat sanoittaneet Kygo, Larsson, Tyga, Dua Lipa, Gerard O’Connell, Nick Hodgson ja Patrick Martin. Kappaleen tuotannosta vastasivat puolestaan Kygo ja Petey Martin. Kappaleen musiikkivideo julkaistiin singlen julkaisupäivänä ja sillä nähdään Larsson sekä Tyga esiintymässä kerrostalossa. "Like It Is" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Irlannissa, Norjassa, Ruotsissa, Skotlannissa, Suomessa, Sveitsissä, Unkarissa ja Uudessa-Seelannissa sekä neljänkymmenen parhaan joukkoon Itävallassa, Liettuassa, Tanskassa ja Virossa. ==Lähteet== Luokka:Vuoden 2020 kappaleet Luokka:Kygon kappaleet
Yhdysvaltain laki

Yhdysvaltain laki () koostuu monella tasollaStephen Eliasin ja Susan Levinkindin Legal Research: How to Find & Understand The Law, 14th ed. (Berkeley: Nolo, 2005), 22. olevista kodifioidusta ja kodifioimattomasta lakimuodosta. Näistä tärkein on Yhdysvaltain perustuslaki, joka muodostaa liittovaltion hallinnon. Perustuslaki rajoittaa liittovaltion lakia, joka koostuu kongressin säädöksistä, senaatin ratifioimista sopimuksista, toimeenpanoelimen edistämistä määräyksistä ja liittovaltion oikeuslaitoksen oikeuskäytännöstä. Liittovaltion ja osavaltioiden lait perustuu pääosin englantilaiseen tapaoikeuteen, jota siirtokunnat käyttivät jo ennen Amerikan vallankumousta. Yhdysvaltain laki on kuitenkin muuttunut englantilaisesta oikeudesta sekä asiasisällön että menettelytavan suhteen.G. Edward White, Law in American History, Volume 1: From the Colonial Years Through the Civil War (Oxford: Oxford University Press, 2012), sivut 48–51. Yhdysvaltalainen laki on myös lainannut ideoita säädösoikeudesta. ==Lähteet== == Aiheesta muualla == *Liittovaltion viralliset nettisivut Yhdysvaltain laeista *
I’ll Wait

I’ll Wait on norjalaisen DJ-tuottaja Kygon sekä yhdysvaltalaisen laulaja- lauluntekijä Sasha Sloanin musiikkikappale. Sen julkaisi Sony Music Kygon tulevan kolmannen, Golden Hour-studioalbumin toisena singlenä 3. huhtikuuta 2020. Kappaleen ovat sanoittaneet Kygo, Sloan ja Scott Harris, joista Kygo ja Harris myös tuottivat sen. Kappaleen musiikkivideo julkaistiin Kygon YouTube- kanavalla singlen julkaisupäivänä. "I’ll Wait" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Norjassa, Ruotsissa, Skotlannissa, Sveitsissä, Unkarissa ja Uudessa-Seelannissa. ==Lähteet== Luokka:Vuoden 2020 kappaleet Luokka:Kygon kappaleet
Freedom (Kygon kappale)

Freedom on norjalaisen DJ-tuottaja Kygon musiikkikappale, jolla vierailee myös marokkolaisenglantilainen laulaja Zak Abel. Sen julkaisi Sony Music Kygon tulevan kolmannen, Golden Hour-studioalbumin kolmantena singlenä 17. huhtikuuta 2020. Kappaleen ovat sanoittaneet Kygo, Lawrie Martin, Sandro Cavazza ja Abel, joista kaksi ensimmäistä myös tuottivat sen. Kappaleen musiikkivideon ohjasi Johannes Lovund ja se julkaistiin singlen julkaisupäivänä. Video oli alun perin tarkoitus kuvata Malediiveilla mutta tämä suunnitelma peruuntui koronaviruspandemian takia ja Kygo sekä Abel päätyivät kuvaamaan videoklippejä itsestään kotona kotiaktiviteetteja tekemässä. "Freedom" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Norjassa, Ruotsissa ja Sveitsissä. ==Lähteet== Luokka:Vuoden 2020 kappaleet Luokka:Kygon kappaleet
To Die For (kappale)

To Die For on brittiläislaulaja Sam Smithin musiikkikappale. Sen julkaisi Capitol Records digitaalisesti ladattavana ja suoratoistettavana singlenä 14. helmikuuta 2020. Kappaleen ovat sanoittaneet Smith, Jimmy Napes ja Stargate, joista kaksi viimeisintä myös tuottivat sen. Kappaleen piti alun perin olla osana Smithin tulevaa kolmatta studioalbumia, mutta on hyvin epäselvää että tuleeko tämä tapahtumaan kun Smith on ilmoittanut että kaikki albumille alun perin kaavaillut singlejulkaisut saatetaan poistaa siltä. Kappaleen musiikkivideon ohjasi Grant Singer ja se julkaistiin Smithin YouTube-kanavalla singlen julkaisupäivänä. "To Die For" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Australiassa, Belgiassa (Vallonia), Isossa-Britanniassa, Malesiassa, Singaporessa ja Skotlannissa. Smith on esittänyt kappaleen livenä The Graham Norton Showssa 14. helmikuuta 2020. ==Lähteet== Luokka:Vuoden 2020 kappaleet Luokka:Brittiläiset musiikkikappaleet
I’m Ready

I’m Ready on brittiläislaulaja Sam Smithin sekä yhdysvaltalaislaulaja Demi Lovaton musiikkikappale. Sen julkaisi Capitol Records digitaalisesti ladattavana ja suoratoistettavana singlenä 16. huhtikuuta 2020. Kappaleen ovat sanoittaneet Smith, Lovato, Ilya Salmanzadeh, Savan Kotecha ja Peter Svensson, joista Salmanzadeh myös tuotti sen. Kappaleen musiikkivideon ohjasi Jora Frantzis ja se julkaistiin singlen julkaisupäivänä. "I’m Ready" oli kaupallisesti kohtalainen menestys, sen päästyä singlelistan kolmenkymmenen joukkoon Australiassa, Belgiassa, Irlannissa, Isossa-Britanniassa, Kanadassa, Liettuassa, Singaporessa ja Uudessa-Seelannissa sekä neljänkymmenen parhaan joukkoon Norjassa, Portugalissa, Ruotsissa, Sveitsissä, Virossa ja Yhdysvalloissa. ==Lähteet== Luokka:Vuoden 2020 kappaleet Luokka:Brittiläiset popkappaleet Luokka:Demi Lovaton kappaleet Luokka:Yhdysvaltalaiset popkappaleet
Kirjolemmikki

Kirjolemmikki (Myosotis discolor) on lemmikkien (Myosotis) sukuun kuuluva kasvilaji. Se on yksivuotinen, ruohovartinen ja matalakasvuinen laji, josta voidaan erottaa eri alalajeja. Kirjolemmikki muistuttaa jonkin verran mäkilemmikkiä (Myosotis ramosissima) sekä hietalemmikkiä (Myosotis stricta), mutta lajit ovat erotettavissa muun muassa kukkaperien pituuden perusteella. Kirjolemmikki voi kasvaa noin 20 cm korkeaksi, ja sen varsi on karvainen sekä alaosastaan yleensä monihaarainen. Lehdet ovat pieniä sekä soikeita, ja lehtien alapinnoilla on keskisuonen kohdalla suoria karvoja. Kirjolemmikin kukat ovat pieniä ja kukinnan alussa kellertäviä, mutta muuttuvat myöhemmiten vaaleansinisiksi. Kukkaperä on verhiötä lyhyempi ja kaartuu yleensä alaspäin hedelmien kypsyessä. Kukkien verhiö on karvainen ja teriö on pieni, noin 2 mm leveä. Kirjolemmikki kukkii touko–kesäkuussa. Kirjolemmikin hedelmät ovat mustanruskeita lohkohedelmiä. Kirjolemmikki kasvaa kuivilla ja hiekkaisilla kasvupaikoilla, kuten mäenrinteillä, pellonreunoilla ja tienpientareilla. Kirjolemmikkiä tavataan suurimmassa osassa Eurooppaa sekä paikoitellen myös Afrikassa ja Pohjois-Amerikassa, jossa se on tulokaslaji. Suomessa kirjolemmikkiä on tavattu silloin tällöin viimeisten sadan vuoden aikana. Etelä-Ruotsissa kirjolemmikki on kuitenkin jo melko yleinen. == Lähteet == == Aiheesta muualla == * Laji.fi: Kirjolemmikki (Myosotis discolor) * United States Department of Agriculture (USDA): Myosotis discolor * Centre for Agriculture and Biosciences International (CABI): Myosotis discolor (changing forget-me-not) Luokka:Lemmikit
Hugo Alfred Kalaja

Hugo Alfred Kalaja (alk. Lindeblom) (5. huhtikuuta 1872 Rautalampi – 14. tammikuuta 1946 Ikaalinen) oli suomalainen pappi ja kirkkoherra. Hugo Lindeblom syntyi Rautalammilla kruununvouti ja henkikirjoittaja Johan Edvard Lindblomin ja Mathilda Johanna Wesslinin perheeseen. Hän valmistui ylioppilaaksi Joensuun Lyseosta ja opiskeli tämän jälkeen Helsingin yliopistossa teologisessa tiedekunnassa ja vihittiin papiksi vuonna 1899. Kalaja toimi Lappeenrannan kirkkoherrana vuosina 1913–1921, Soanlahden kirkkoherrana 1921–1927 ja tämän jälkeen Ikaalisten kirkkoherrana vuodesta 1927 aina kuolemaansa asti tammikuussa 1946. Kalaja sai Rovastin arvonimen vuonna 1925. Kalaja oli naimisissa kahdesti. Ensimmäisen kerran hänet vihittiin Aina Irene Ahlgrenin kanssa vuonna 1903. Tämä liito päättyi puolison kuolemaan vuonna 1917. Toistamiseen Kalaja avioitui Aini Elsa Karoliina Nyströmin kanssa vuonna 1921. Hugo Kalajan vanhempi veli Arvo Aleksanteri (1870–1940) opiskeli lääketiedettä ja toimi lääkärinä Kotkassa vuosina 1909−1937. ==Lähteet== * Veli-Matti Autio, Ylioppilasmatrikkeli 1853–1899: Hugo Alfred Lindeblom. Verkkojulkaisu 2005 . Luettu 11.5.2020. * Veli-Matti Autio, Ylioppilasmatrikkeli 1853–1899: Arvo Aleksanteri Lindeblom. Verkkojulkaisu 2005 . Luettu 11.5.2020. Luokka:Suomen evankelis-luterilaisen kirkon papit Luokka:Vuonna 1872 syntyneet Luokka:Vuonna 1946 kuolleet
Coronet

pienoiskuva|Coronet-marsu Coronet on pitkäkarvainen marsurotu. Sen erottaa pitkän turkin lisäksi marsun otsassa olevasta pyörteestä, eli crestistä, joka on sijoittunut korvien ja silmien väliin. Sen keskiosa on noin neulanpään kokoinen, ja crest on muodoltaan pyöreä. == Historia == Coronet-marsurotu kehitettiin samanaikaisesti Englannissa sekä Yhdysvalloissa 1970-luvulla, kun sheltie ja amerikancrest risteytettiin. American Rabbit Breeders Association tunnusti ensimmäisenä Coronetin marsuroduksi vuonna 1998. == Ulkonäkö == Marsu on rungoltaan lyhyt ja tiivis, ja sen korkein kohta on niska. Pään profiili on kupera. Kaikki värit ja kuviot ovat sallittuja. Coronetin turkki on tiheä, pitkä ja silkkinen. Tiheys on tasainen koko turkissa. Marsunäyttelyissä turkin tulee olla puhdas ja kammattu, sekä sen tulee antaa eloisa ja joustava vaikutelma. Marsun lanteilta taaksepäin kasvava turkki muodostaa laahuksen, jonka kuuluu olla yhtenäinen sivujen, eli pulisongeista laahuksen alkuun kasvavien karvojen kanssa. == Lähteet == Luokka:Marsurodut
Caroline Ingalls

Caroline Lake Ingalls (o.s. Quiner; 12. joulukuuta 1839 Brookfield, Wisconsin, Yhdysvallat – 20. huhtikuuta 1924 De Smet, Etelä-Dakota, Yhdysvallat) oli yhdysvaltalainen kirjailija Laura Ingalls Wilderin äiti. Ingalls tunnetaan tyttärensä Lauran kirjoittamien Pieni talo preerialla -lasten- ja nuortenkirjojen henkilöhahmona. Caroline Ingalls syntyi vuonna 1839 Quinerin perheen viidenneksi lapseksi ja neljänneksi elossa olevaksi lapseksi. Hän aloitti opettajana työskentelyn 16-vuotiaana Concordissa Wisconsinissa, missä hänet myös vihittiin 1. helmikuuta 1860 naimisiin Charles Ingallsin kanssa. He saivat yhdessä kaikkiaan viisi lasta. Charles kuoli vuonna 1902, jolloin he olivat edelleen naimisissa. Caroline sairastui pahasti vuonna 1918 ja kuoli vuonna 1924. Caroline Ingalls haudattiin De Smetin hautausmaalla sijaitsevaan Ingallsien perhehautaan. Ingallsien elämään perustuvassa televisiosarjassa Pieni talo preerialla Caroline Ingallsia näyttelee Karen Grassle. == Lähteet == Luokka:Lasten- ja nuortenkirjallisuuden henkilöhahmot Luokka:Yhdysvaltalaiset henkilöt Luokka:Vuonna 1839 syntyneet Luokka:Vuonna 1924 kuolleet
Proposition 64 (2016)

Proposition 64 (, viralliselta nimeltään Control, Regulate and Tax Adult Use of Marijuana Act) oli kansanäänestyksen jälkeen hyväksytty, 9. marraskuuta 2016 voimaan tullut lakiehdotus, joka lisäsi Kalifornian lakiin pykälän, joka laillisti kannabiksen viihdekäytön. Enemmistö (57 %) äänestykseen osallistuneista kannatti esitystä. Kannabiksen laillinen myynti aloitettiin osavaltiossa tammikuussa 2018. ==Lähteet== Luokka:Kalifornian historia Luokka:Kannabis Yhdysvalloissa Luokka:Kalifornian laki
Charles Ingalls

Charles Phillip Ingalls (10. tammikuuta 1836 Cuba, New York – 8. kesäkuuta 1902 De Smet, Etelä-Dakota) oli kirjailija Laura Ingalls Wilderin isä. Charles Phillip Ingalls syntyi Lansford ja Laura Ingallsille 10. tammikuuta 1836 Cuban kaupungissa New Yorkin osavaltiossa. Perheeseen kuului hänen lisäkseen kahdeksan lasta. Ingalls perheineen muutti vuonna 1845 Chicagoon, joka tuolloin oli vielä pieni kylä. Ei kulunut kauankaan kun he lähtivät taas taivaltamaan ja päätyivät Concordin kylään, jossa Ingalls vietti lähes koko lapsuutensa. Ingalls oli jo lapsena hyvin kiinnostunut viulunsoitosta. 1\. helmikuuta 1860 Ingalls meni naimisiin Caroline Lake Quinerin kanssa, johon hän oli aikaisemmin tutustunut Concordissa. Noin viisi vuotta myöhemmin, 10. tammikuuta 1865, Charles ja Caroline saivat ensimmäisen lapsensa, Maryn. Heti kaksi vuotta myöhemmin Ingallseille syntyi toinen tytär, Laura, joka aikuisiällään kirjoitti Pieni talo -kirjasarjan jossa hän kertoo lapsuus- ja nuoruusvuosistaan. Charles ja Caroline saivat vielä kolme lasta: Carrien, Freddien sekä Gracen. Ingalls kuoli 8. kesäkuuta 1902 De Smetin kaupungissa. Hänet haudattiin De Smetin hautausmaalle, jonne Carolinekin haudattiin myöhemmin. Ingallsien elämään perustuvassa televisiosarjassa Pieni talo preerialla Charles Ingallsia näyttelee Michael Landon. == Lähteet == == Aiheesta muualla == Luokka:Lasten- ja nuortenkirjallisuuden henkilöhahmot Luokka:Yhdysvaltalaiset henkilöt Luokka:Vuonna 1836 syntyneet Luokka:Vuonna 1902 kuolleet
Hemiculter

Hemiculter on aasiankarppien heimoon (Xenocyprididae) kuuluva aasialainen, makeissa vesissä elävä särkikalojen suku. Siihen luetaan seuraavat kahdeksan lajia: * Hemiculter bleekeri Warpachowski, 1887 * Hemiculter elongatus Nguyễn & Ngô, 2001 * Hemiculter krempfi Pellegrin & Chevey, 1938 * Hemiculter leucisculus (Basilewsky, 1855) * Hemiculter lucidus (Dybowski, 1872) * Hemiculter songhongensis Nguyễn & Nguyen, 2001 * Hemiculter tchangi Fang, 1942 * Hemiculter varpachovskii Nikolskii, 1903 == Lähteet == Luokka:Aasiankarpit
VTB Arena

VTB Arena () on vuonna 2018 valmistunut monitoimiareena, joka sijaitsee Moskovassa Venäjällä. Arenaan kuuluu sisähalli, joka on suunniteltu jääkiekolle sekä muille tapahtumille. Areenan kuuluu myös ulkostadion, jossa pelataan jalkapalloa. Areenan pääkäyttäjänä toimii KHL-joukkue Dinamo Moskova sekä Venäjän jalkapalloliigan Dynamo Moskova. Luokka:Moskovan urheilu Luokka:Moskovan rakennukset ja rakennelmat Luokka:Venäjän urheiluhallit
Rivibarbi

Rivibarbi (Enteromius ablabes) on karppien heimoon (Cyprinidae) kuuluva makean veden kalalaji. Rivibarbin levinneisyysalue on Länsi-Afrikassa ja Kongojoen vesistöalueella. Kala kasvaa korkeintaan 9,6 senttimetrin mittaiseksi. Laji on luokiteltu elinvoimaiseksi. == Lähteet == Luokka:Karpit
Tverin valtionyliopisto

Tverin valtionyliopisto (ven. Тверской государственный университет, Tverskoi gosudarstvennyi universitet) on venäläinen yliopisto Tverissä. Yliopistossa on 12 tiedekuntaa ja 2 instituuttia. Siellä opiskelee noin 9000 opiskelijaa. Vuodesta 2000 alkaen suomalaisten yliopistojen venäjän kielen opiskelijat ovat käyneet suorittamassa Tverin valtionyliopistossa venäjän kielen kieliopintoja. Projektin rahoittajana on toiminut Suomen opetus- ja kulttuuriministeriö. == Lähteet == == Aiheesta muualla == Luokka:Venäjän yliopistot ja korkeakoulut Luokka:Tverin alue
Australian anglikaaninen kirkko

Australian anglikaaninen kirkko () on anglikaaninen kirkko Australiassa. Vuonna 2016 australialaisista noin 3,1 miljoonaa identifioi itsensä anglikaaneiksi. == Hallinto == Kirkko jakautuu yhteensä 23 hiippakuntaan. ==Lähteet== ==Aiheesta muualla== * Kotisivut Luokka:Anglikaaniset kirkkokunnat Luokka:Kristinusko Australiassa
Megalobrama

Megalobrama on aasiankarppien heimoon (Xenocyprididae) kuuluva aasialainen särkikalojen suku. Siihen luetaan seuraavat viisi lajia: * Megalobrama amblycephala Yih, 1955 * Megalobrama elongata Huang & Zhang, 1986 * Megalobrama mantschuricus (Basilewsky, 1855) * Megalobrama pellegrini (Tchang, 1930) * Megalobrama terminalis (Richardson, 1846) == Lähteet == Luokka:Aasiankarpit
Malyi Vjaz

Malyi Vjaz () on järvi Luoteis-Venäjällä Pihkovan alueen Novosokolnikin piirissä. Nimen jälkimmäinen osa tarkoittaa sananmukaisesti jalavaa ja ensimmäinen osa pientä. Järven nimi voidaan suomentaa Pieni Jalavajärvi. Järvi sijaitsee Bežanitsyn ylängön tunnetulla järvialueella. == Maantietoa == Järvi on 1,8 kilometriä pitkä, 0,9 kilometriä leveä ja sen pinta-ala on 83 hehtaaria. Järvi on selkeän muotoinen, vaikka sillä on kolme pitkää lahtea ja niemeä. Saaria sillä ei ole. Keskisyvyys on 4,5 metriä ja syvänteessä on 9,6 metriä vettä. Järven ympäristössä on puolet metsämaata ja pelto- tai niittymaata. Suurin kylä Senjutino () sijaitsee järven eteläpuolella ja se ulottuu rantaan asti. Myös pohjoispuolen pienempi kylä Kolorevo () on rantakylä. Länsipuolella sijaitseva Sihanovon () kulmakunta on melkein autioitunut. Kylille tulee haarautuu Nasvasta () Vjaziin () kylälle tulevalta tieltä. == Luontoarvoja == Järvessä elää ainakin lahna, hauki, muikku, ahven, pasuri, kiiski, karppi, ruutana, suutari, made, säyne, törö, simppu, mutakala, rantanuoliainen, seipi, turpa, allikkosalakka, salakka, nieriä ja kymmenpiikki, sekä joitakin Rutilus-suvun kaloja ja vähälukuisesti jokirapua. Järven ympäristössä on metsämaata, jota rikkoo pienet peltomaat ja laajat niityt. Kivisen järven pohja on hiekkaa, joka on peittynyt mutaan. Rannat ovat myös kiviset ja myös hiekkarannoille on kertynyt mutaa. == Vesistösuhteita == Malyi Vjaz sijaitsee Velikajan valuma-alueella. Velikaja on Velikajan valuma- aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järvi sijaitsee Velikajan valuma- alueen latva-alueella. Siihen tulee pohjoisesta Demenetskojen () järvestä laskuoja Vjazin pohjoisrantaan. Järven itäpuolella on kolme lampea, jotka ehkä kuuluvat järven valuma-alueeseen. Järven valuma-alueen koko on 9,28 neliökilometriä. Etelärannasta, kylän sivusta ja lahden pohjuksta, lähtee laskuoja. Se virtaa kahden kosteikkomaisen lammen läpi ja laskee sitten Bolšoi Vjaziin, josta vesireitti jatkuu Velikajan pääuomalla eteen päin. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Novosokolnikin piiri
Bolšoi Vjaz

Bolšoi Vjaz () on järvi Luoteis-Venäjällä Pihkovan alueen Novosokolnikin piirissä. Nimen jälkimmäinen osa tarkoittaa sananmukaisesti jalavaa ja ensimmäinen osa suurta. Järven nimi voidaan suomentaa Suuri Jalavajärvi. Järvi sijaitsee Bežanitsyn ylängön tunnetulla järvialueella. == Maantietoa == Järvi on 3,9 kilometriä pitkä, 1,4 kilometriä leveä ja sen pinta-ala on 2,776 neliökilometriä eli 278 hehtaaria. Järvi on piirteiltään selkeä, mutta rantaviivan mutkaisuus johtuu pienistä niemistä ja lahdista, joita rannoilla on muutamia. Sen keskisyvyys on 4,3 metriä, mutta syvänteessä on 8,7 metriä vettä. Järvessä on 8 saarta, joiden yhteispinta-ala on 9,1 hehtaaria. Useimmat saaret ovat luotoja, mutta järvellä on kolme lähes yhtä suurta metsäistä saarta, joiden pinta-ala on noin kolme hehtaaria. Järven ympäristö on metsämaata, jota peltomaat ja niityt rikkovat. Etelärantaan ulottuu Vjazin () kylä, joka näkyy järvelle parin kilometrin mittaisena. Pohjoisrannan lahdenperällä sijaitsee pieni Kolkišin () kylä. Sen kautta kulkee Nasvasta () alkava tie kohti länttä. == Luontoarvoja == Järvessä elää ainakin lahna, hauki, muikku, salakka, ahven, pasuri, kiiski, karppi, ruutana, suutari, made, säyne, törö, simppu, mutakala, rantanuoliainen, kymmenpiikki, turpa, allikkosalakka, salakka, nieriä, seipi ja salakka, sekä joitakin Rutilus-suvun kaloja ja pieniä määriä jokirapua. Järven ympäristössä on metsämaata, peltoa ja niittyjä. Eteläpuolella asutus ulottuu rantaan asti. Pohja on kivikkoista ja hiekkapohjaista, vaikka hiekan päälle on kertynyt paikoin mutaa. Rannat ovat kivikkoiset ja niiden pohja on soraa ja hiekkaa. == Vesistösuhteita == Bolšoi Vjaz sijaitsee Velikajan valuma-alueella. Velikaja on Velikajan valuma- aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Velikaja on yksi ojista, jotka tulevat järveen, joten järvi on Velikajan läpivirtausjärvi. Velikaja laskee sen pohjoisrantaan Saminista (), joka on samoin Velikajan läpivirtausjärvi. Velikajan lähde on merkitty karttoihin 3,5 kilometrin päähän kohtaan 56.654601°N ja 29.661453°E. Vieressä sijaitsevan Malyi Vjazin laskuoja laskee järven itäpäähän ja eteläpuolella sijaitsevan Skorohodocskojen () laskuoja laskee etelärannassa sijaitsevan Vjazin kylän kohdalla järveen. Suurin valuma- alue on luoteispuolelta laskevalla Devitšjen laskuojalla. Järven valuma-alueen koko on lähteestä riippuen 37,2 tai 46,14 neliökilometriä . Järven laskuojana eteenpäin jatkava Velikaja läjtee järven lounaisrannasta kohti lounasta ja se laskee 2,8 kilometrin päässä Hodšon järveen. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Novosokolnikin piiri
Antti Ilvos

Antti Ilvos (17. heinäkuuta 1905 Heinola – 5. tammikuuta 1959 Sysmä) oli suomalainen näyttelijä ja järjestäjä. Hän näytteli nimiosan vanhimmassa kokonaan säilyneessä suomalaisessa draamaelokuvassa, Ollin oppivuodet, vuonna 1920. == Ura == Ilvoksen virallinen nimi oli vuoteen 1935 Anders Fredrik Idström. Hänen vanhempansa olivat puutarhuri Karl Wilhelm Idström ja Selma Lind. Ilvos suoritti Suomen Näyttämöopiston ja aloitti näyttelijän uransa Kaarlo Aarnin kiertueessa 1928. Sen jälkeen hän näytteli Kansan näyttämön riveissä.Kotimaisia näyttämötaiteilijoita sanoin ja kuvin, s. 98 Ilvos näytteli yleensä koomisia rooleja. Hänen tehtäviään olivat muun muassa Hugo (näytelmässä Espanjatar), Karol Basilesk (Bojarimorsian), Toni Slumberger (Sirkusprinsessa) ja parooni (XYZ). Ilvos oli näytellyt jo 1920-luvun alussa muutamia poikarooleja Suomen Kansallisteatterissa, kuten Leenan-Kallen Nummisuutareissa. Ilvos näytteli vuonna 1920 nimiroolin Teuvo Puron mykkäelokuvassa Ollin oppivuodet. Vuosina 1937–1942 Ilvos toimi järjestäjänä useassa elokuvatuotannossa, joista useimmat ovat Valentin Vaalan ohjaamia. == Lähteet == * === Viitteet === Luokka:Suomalaiset näyttelijät Luokka:Vuonna 1905 syntyneet Luokka:Vuonna 1959 kuolleet
Nanoform

Nanoform Finland Oyj on suomalainen lääkekehitysyhtiö. Toukokuussa 2020 Nanoform kertoi aikeistaan listautua Helsingin ja Tukholman pörssien First North -listoille. Kesäkuussa 2020 Nanoform listautui. ==Lähteet== == Aiheesta muualla == * Nanoformin verkkosivut Luokka:Suomalaiset lääkealan yritykset Luokka:Suomalaiset First North -yhtiöt Luokka:Helsinkiläiset yritykset
Amerikancrest

Amerikancrest on lyhytkarvainen marsurotu. Sen silmiinpistävin piirre on marsun otsalla oleva pyörre, eli crest, joka eroaa marsun muusta värityksestä. Yleisin crestin väri on valkoinen. American Rabbit Breeders Association tunnusti amerikancrestin viralliseksi marsuroduksi vuonna 1974. Suomessa amerikancrest jaetaan kahteen eri kategoriaan; yksivärisiin ja kuvioituihin. Yhdysvalloissa amerikancrestin otsapyörteen tulee aina olla valkoinen, mutta esimerkiksi Suomessa ja Isossa-Britanniassa pyörteen väri voi olla jokin muu kuin valkoinen. Amerikancrestin turkki on lyhyt, noin 2 cm. Karva on sileä ja kiiltävä. Crest sijoittuu korvien ja silmien väliin. == Lähteet == Luokka:Marsurodut
Tamturbo

Tamturbo Oyj on suomalainen teknologiayhtiö, joka valmistaa öljyttömiä paineilmakompressoreita teollisuudelle. Yhtiön pääkonttori on Tampereella ja tehdas Ylöjärvellä. Tamturbo perustettiin vuonna 2010, ja se myi ensimmäisen kompressorinsa vuonna 2017. Yhtiön asiakkaina on ruoka-, paperi- ja elektroniikkayhtiöitä, joiden tuotteet ovat herkkiä paineilman mukana tihkuvalle öljylle. Yhtiö harkitsi listautumista Helsingin pörssin First North -listalle. Toukokuussa 2020 Tamturbo perui listautumisen, koska sveitsiläinen yhtiö Sulzer teki Tamturboon sijoituksen, jolla Sulzer sai neljänneksen omistuksen Tamturbosta. ==Lähteet== == Aiheesta muualla == * Tamturbon verkkosivut Luokka:Tamperelaiset yritykset
I Love Me

I Love Me on yhdysvaltalaislaulaja Demi Lovaton musiikkikappale. Sen julkaisi Island Records digitaalisesti ladattavana ja suoratoistettavana singlenä 6. maaliskuuta 2020. Kappaleen ovat sanoittaneet Lovato, Anne-Marie, Jennifer Decilveo, Sean Douglas, Alex Niceforo, Keith Sorrells ja Warren "Oak" Felder, joista kolme viimeisintä myös tuottivat sen. "I Love Me" on lajityypiltään pop ja R&B-kappale;, jonka sanat kertovat omakuvan hyväksymisen vaikeudesta. Kappaleen musiikkivideon ohjasi Hannah Lux Davis ja se julkaistiin singlen julkaisupäivänä. Video kuvattiin New York Cityssä ja sillä nähdään Lovato kävelemässä pitkin katua, jonka varrella hän kohtaa viittauksia oman uran ja elämän varrella kokemistaan hetkistä. "I Love Me" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Skotlannissa, Unkarissa ja Yhdysvalloissa sekä kolmenkymmenen parhaan joukkoon Irlannissa ja Kanadassa. ==Lähteet== Luokka:Vuoden 2020 kappaleet Luokka:Demi Lovaton kappaleet Luokka:Yhdysvaltalaiset popkappaleet
Aina Osa

Aino Vilhelmina (Aina) Osa (o.s. Berg; 3. maaliskuuta 1872 Helsinki – 14. tammikuuta 1947 Helsinki) oli suomalainen näyttelijä ja kuiskaaja. Hän työskenteli Viipurin Kaupunginteatterissa ja sen edeltäjäteattereissa yli neljä vuosikymmentä. == Ura == Aina Osan vanhemmat olivat maalarimestari Viktor Vuoristo (Berg) ja Amanda Adamsson. Hän kävi Kotkan ruotsalaisen tyttökoulun ja liittyi näyttelijäksi Kansan Teatteriin 1889. Hän työskenteli siellä kolme vuotta ja jatkoi saman teatterin palveluksessa viiden vuoden tauon jälkeen vuonna 1897. Syksyllä 1899 Aina Osa aloitti vastaperustetussa Suomalaisessa Maaseututeatterissa, joka oli Viipurin Kaupunginteatterin edeltäjä. Osa työskenteli viipurilaisteatterin palveluksessa näyttelijänä ja etenkin kuiskaajana yhtäjaksoisesti vuoteen 1940. Näyttelijämatrikkelissa Aina Osaa kuvaillaan termillä ”luonnenäyttelijätär”. Hänen roolejaan olivat muun muassa Eeva (näytelmässä Kihlaus), Martta (Nummisuutarit), Ristolan emäntä (Anna Liisa) ja Alma (Sylvi). Osalle lankesi näytäntövuonna 1903–1904 Ulrika Eleonoran rooli (Kaarle XII), jota kuvailtiin "kuivakiskoiseksi lausunnoksi".Veistäjä, s. 57 Osan vankkoja osasuorituksia olivat Lindgrenska (Pastori Jussilainen) ja Tiina (Miehen kylkiluu).Veistäjä, s. 149 Näytäntövuonna 1919–1920 Osa vietti 25-vuotista teatterijuhlaansa Ebba Flincken roolissa (Elinan surma).Veistäjä, s. 160 Näytäntövuonna 1929–1930 Osa vietti 35-vuotisteatterijuhlaansa saksalaiskomedialla Rakas tuhma äitini, äitinä Elsa Turakainen ja tyttärenä Aili Hildén. Molempien yhteistä lemmenkohdetta tulkitsi Eero Eloranta.Veistäjä, s. 220 Aina Osan puoliso oli Viipurin Kaupunginteatterin pitkäaikainen näyttelijä Simo Osa. == Lähteet == Luokka:Suomalaiset näyttelijät Luokka:Vuonna 1872 syntyneet Luokka:Vuonna 1947 kuolleet
Agenttikausaliteetti

Agenttikausaliteetti on filosofiassa toiminnan selittämisen tapa jonka mukaan toimija voi aloittaa uuden syy-seuraussuhteen jota aiemmat tapahtumat eivät määrittele. Agenttikausaliteettia on pidetty intentionalismin synonyymina ja determinismin vastakohtana. == Lähteet == Luokka:Filosofian termit Luokka:Metafysiikka Luokka:Logiikka
Gim Kordon

Gim Kordon on suomalainen indie rock -yhtye, jonka muodostavat Aleksi Pahkala, Alexandros Karoutsos ja Janne Nissilä. Muun muassa Flow Festivaaleilla ja Sidewaysissä esiintynyt yhtye soitti ensimmäisen konserttinsa Kuudes Aisti -festivaaleilla. Debyyttialbumi Ei ole helppoo (Soliti) nousi parhaimmillaan Suomen albumilistan sijalle 13. ==Lähteet== Luokka:Suomalaiset indie rock -yhtyeet
Local Al

Local Al on The Duplo!- ja Gim Kordon -yhtyeistään tutun muusikko, toimittaja ja aktivisti Aleksi Pahkalan sooloprojekti, joka julkaisi ensimmäisen ep- trilogian Soliti-levy-yhtiön kautta vuonna 2019. Local Al ja Mummypowder alkoivat koronakaranteenissa keväällä 2020 säveltää musiikkia kotimaisen lavarunouden pioneerin, Harri Hertellin, runoihin. == Lähteet == Luokka:Indie pop
Anyone

Anyone on yhdysvaltalaislaulaja Demi Lovaton musiikkikappale. Sen julkaisi Island Records digitaalisesti ladattavana ja suoratoistettavana singlenä 26. tammikuuta 2020. Kappaleen ovat sanoittaneet Lovato, Bibi Bourelly, Eyelar Mirzazadeh, Jay Mooncie, Sam Roman, sekä sen tuottaja Dayyon Alexander. "Anyone" nauhoitettiin 20. heinäkuuta 2018, vain neljä päivää ennen artistille tapahtunutta huumeiden yliannostusta joka oli koitua kohtaloksi hänen hengelleen. "Anyone" sai positiivisen vastaanoton musiikkikriitikoilta, jotka kehuivat Lovaton Grammy-esitystä sekä haavoittuvuuttaan kun otetaan huomioon hänen kamppailunsa huumeriippuvuuden ja masennuksen kanssa. Kappale pääsi Yhdysvaltain Billboard Hot 100-listan sijalle 34. jonka lisäksi se pääsi Billboardin Digital Songs-listan kärkeen. Kappale pääsi myös singlelistan kahdenkymmenen parhaan joukkoon Skotlannissa ja neljänkymmenen parhaan joukkoon Unkarissa. Lovato on esittänyt kappaleen livenä muun muassa vuoden 2020 Grammy-palkintogaalassa. ==Lähteet== Luokka:Vuoden 2020 kappaleet Luokka:Demi Lovaton kappaleet
Lentopallon miesten Euroopan-mestaruuskilpailut 1975

Lentopallon miesten Euroopan-mestaruuskilpailut 1975 pelattiin Jugoslaviassa 18.–25. lokakuuta 1975. Pelipaikkakuntina olivat Belgrad, Skopje, Subotica ja Kralevo. Mukana oli 12 joukkuetta. Joukkueet pelasivat kolmessa alkulohkossa, joista jokaisesta kaksi parasta pääsi ylempään loppusarjaan ratkaisemaan sijoja 1–6 ja kaksi viimeistä jatkoivat alemmassa loppusarjassa. Mestaruuden voitti Neuvostoliitto, hopeaa sai Puola ja pronssille sijoittui Jugoslavia. == Lopulliset sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. 11\. 12\. == Lähteet == * Euroopan-mestaruuskilpailut miesten Miesten Euroopan-mestaruuskilpailut 1975 Luokka:Jugoslavian urheilu Luokka:Belgradin urheilu Luokka:Skopjen urheilu
Lentopallon miesten Euroopan-mestaruuskilpailut 1971

Lentopallon miesten Euroopan-mestaruuskilpailut 1971 pelattiin Italiassa 23. syyskuuta – 1. lokakuuta 1971. Mitaliottelut pelattiin Milanossa, ja muita pelipaikkakuntia olivat Bologna, Imola, Bergamo, Ancona, Torino ja Modena. Mukana oli 22 joukkuetta Englannin ja Albanian jäätyä kisoista pois. Joukkueet pelasivat kuudessa alkulohkossa, joiden voittajat pääsivät pelaamaan sijoista 1–6 ja kakkoset pelasivat sijoista 7–12, kolmoset sijoista 13–17 sekä viimeiset sijoista 18–22. Mestaruuden voitti Neuvostoliitto, hopeaa sai Tšekkoslovakia ja pronssille sijoittui Romania. == Lopulliset sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. == Lähteet == * Euroopan-mestaruuskilpailut miesten Miesten Euroopan-mestaruuskilpailut 1971 Euroopan-mestaruuskilpailut 1971 miesten Luokka:Milanon urheilu
Peruaani

Peruaani on pitkäkarvainen marsurotu. Sillä on pitkä, silkkinen ja runsas suora turkki, ja kaksi rusettia (pyörrettä) rinnakkain marsun takaosassa. Toisin kuin sheltiellä, peruaanin turkki kasvaa päässä ja niskassa eteenpäin. Peruaanin turkki vaatii hoitoa ja harjaamista. Peruaani on yksi American Cavy Breeders Associationin hyväksymästä kolmesta alkuperäisestä marsurodusta. Näyttelyissä peruaanin turkin tulee olla puhdas ja auki kammattu. Otsatukka on tasapituinen ja muodostaa sivujen ja laahuksen kanssa yhtenäisen kokonaisuuden. Turkki on pehmeä, tiheä ja antaa eloisan sekä joustavan vaikutelman. Kaikki värit ja kuviot ovat sallittuja, sillä värejä ei arvostella erikseen. == Lähteet == Luokka:Marsurodut